Halo! Apa habar buhan pian sabarataan? Mudahan baik ajaa lah sabarataan, sehat selalu dan dijauhkan dari panyakit.
Nah kali ini ulun handak memadahkan beberapa istilah dalam bahasa Banjar yang mungkin banyak dari pian masih balum tahu karena kada tebiasa berbahasa banjar sehari-hari, atau hanyar aja pindah ke banjar. Oiya, ulun ingat banar bahari pas SD balajar bahasa Banjar muatan lokalnya, amun wahini masih jua kah kakanaan tahu di istilah ni?
Berikut beberapa istilah dalam bahasa Banjar:
1. Salesmaan
Salesma sabujurnya adalah ngaran virus yaitu virus salesma, yang begejala behingusan atau pilek. Nah rancak urang tetap menyambat salesmaan jua amun ada nang kena flu karena gejala si salesma lawan flu nih mirip yang nyata bahingusan lawan batukan.
2. Hawai
Hawai nang ini lain ngaran wilayah lah, hawai nang dimaksud di sini tu artinya semacam sunyi tu nah, misalnya urang tebiasa di kota lalu bejalanan ke desa pasti lain suasananya, tebiasa pina rami lalu pina sunyi kada tapi banyak urang tu hawai.
3. Tepelecok
Tepelecok ni rasanya kada nyaman lalu, lawan supan-supannya pang biasanya tuh munnya sampai tegugur. Bahasa Indonesianya kalau kada salah tu terkilir, tepelecok tu engkel batis kita tu nah tiba-tiba te ke dalam pas kitalagi bejalan, bahari ulun tekutan banar mun lagi makai heels tu tepelecok karena memang rancak banar pas be heels ulun ni tepelecok hahaha.
4. Tetilantang
Nah kalau tepelecok tu bisa gugur bisa kada amun kawa menahani, tetilantang tu bujuran tegugur, jadi tegugurnya ke belakang dan posisinya telentang,makanya istilahnya tetilantang.
Istilah gugur dalam bahasa banjar nih macam-macam kaya bahasa sunda jua toh, ada tejungkang = gugur ke belakang dari posisi tinggi, tejerungkup = gugur ke muka, biasanya muha bedahulu gugurnya
5. Sahibar
Kalau sahibar pang ada yang tahu lah apa artinya? Sahibar tu artinya sekedar.
6. Tehantup
Biasanya urang menyambat kejedot atau bahasa Indonesianya terbentur, jujur nah lah ulun sampai googling karena kada ingat apa bahasa bakunya kejedot hahaha. Jadi tehantup itu terbentur yaa kekawanan.
Contoh katanya "aku tehantup lawang" yang artinya "aku terbentur pintu"
7. Tawing
Amun tawing ni pang ada yang tahu laah apa artinya, tawing tu artinya dinding. Jarang pang wahini sudah nang manyambat tawing, jadi mun pian baluman tahu, tawing tu sama dengan dinding lah.
8. Tesilahu
"kalopina anak tesilahu, lakasi bawa baurut" biasanya kalau kekanakan pina panas awak pasti disuruh urang tuha beurut, kalopina tesilahu jar. Apa gerang tesilahu tuh? Tesilahu artinya keseleo.
9. Jihing-jihing / tekujihing
Siapa yang asing lawang kata ini? Biasanya nang lagi jatuh cinta tu pasti rancak Jihing-jihing ni, alias lagi ketuju senyum-senyum sendiri. Jadi arti dari Jihing-jihing itu adalah senyum-senyum sendiri yaaa.
10. Galai
Galaai? Apaan tuh? Apakah artinya geli? Galai tu artinya lambat say ai, jadi begawian tu nah lambat banar nang kaya siput kada kawa ancap.
Nahh itu tadi beberapa istilah dalam bahasa banjar atau Kosa Kata dalam bahasa banjar sehari-hari. Mudahan bisa membantu pian nang bingung dengan beberapa kata di atas, mohon maaf lah ulun kada kawa banyak-banyak memadahiakan, kena akun kebanyakan ngaran webnya lain Female Blogger lagi, tapi jadi kamus bahasa banjar hehehe.
Nang Manulis: Lidya
bjn_Latn bjn_Latn bjn_Latn eng_Latn bjn_Latn glg_Latn bjn_Latn slk_Latn bjn_Latn ban_Latn bjn_Latn bjn_Latn bjn_Latn bjn_Latn taq_Latn bjn_Latn ind_Latn bjn_Latn bjn_Latn kon_Latn bjn_Latn tgl_Latn bjn_Latn kac_Latn bjn_Latn bjn_Latn bjn_Latn